PressReader - Weg! Platteland: 2018-12-01 - Lank le­we ons en­tre­pre­neurs!
Lank le­we ons en­tre­pre­neurs!
Weg! Platteland - 2018-12-01 - Redakteursbrief -
Toe ons laat in 2013 die knop­pie druk om daar­die laas­te blad van
Plat­te­land #1 druk­ker toe te stuur, kyk ons ou span­ne­tjie me­kaar ef­fe oor­bluf aan en won­der hard­op: Waar gaan ons el­ke drie maan­de al die sto­ries van­daan kry om ’n boek vol te maak?
Wel, dit is ’n be­kom­mer­nis wat met el­ke uit­ga­we, tot hier by #21, min­der ge­word het, want hier­die land is vól goeie sto­ries, en hul­le kom by­na van­self na jou toe. As jy ooit daar­oor won­der, gaan net na ’n plat­te­land­se mark toe en knoop ’n ge­sel­sie aan: Dit is men­se wat met vin­ding­ry­ke plan­ne vo­ren­dag kom en dik­wels ’n be­staan maak uit wat op hul­le ta­fel te koop is. Par­ty is daar om­dat die nood­lot hul­le ge­dwing het – Suid­a­fri­ka sit im­mers met ’n werk­loos­heid­sy­fer van dig­by 30%. (’n Skra­le troos is dat dit wê­reld­wyd be­roerd gaan: Vol­gens die B­rit­se Gu­ar­di­an het meer as 24 000 be­sig­he­de in die eer­ste ses maan­de van 2018 hul­le deu­re ge­sluit.) An­der doen dit om­dat dit hul­le ge­luk­kig maak.
Daar­om is ons trots om in dié uit­ga­we vir jul­le die sto­ries van nie min­der nie as vier en­tre­pre­neurs te ver­tel. Ons glo dit is “klein” ou­tjies soos dié wat die rug­graat van ons land vorm. Daar’s die Brun­dyns van Er­me­lo, die O­li­viers en Be­zui­den­houts van Kleinmond, die Ro­de­ricks van Hil­l­crest – al­mal ga­we men­se, mans en vroue wat ’n lang pad stap, maar be­reid is om hul­le ge­hei­me te deel. Vry­gé­wi­ge men­se.
Ge­niet die blaas­kans, bly (en ry) vei­lig en kom ver­fris te­rug om 2019 aan te pak. En as jy jou eie be­sig­heid be­gin: Voor­spoed!
ONS IS NIE JUIS voor­stan­ders van Kers­ge­sken­ke nie, want die wê­reld het al klaar te veel goe­ters – en ho­pe­loos te veel wit o­li­fan­te – maar soms wil jy tog vir ie­mand spe­si­aals iets gee waar­oor jy weet hul­le gaan­de sal wees en wat ja­re vir hul­le kos­baar sal bly. Twee boe­ke wat hier by Plat­te­land ge­bo­re is, is sul­ke ge­sken­ke:
Sei­soens­kos, die bes­te re­sep­te die af­ge­lo­pe vyf jaar van A­let­ta Lint­velt, en Be­gin
jou­eie groen­te­tuin. Blaai na bl. 121 vir ’n spe­si­a­le aan­bod op al twee dié boe­ke of ge­bruik jou gra­tis Ta­ke­a­lot­ge­skenk­be­wys!